**Ա Մ Փ Ո Փ Ա Թ ե Ր Թ**

**Հայաստանի Հանրապետության կառավարության <<Գույք հետ վերցնելու և ամրացնելու մասին>> որոշման նախագծի կապակցությամբ շահագրգիռ գերատեսչություններից ստացված առարկությունների և առաջարկությունների վերաբերյալ**

|  |  |  |
| --- | --- | --- |
| **Առարկության, առաջարկության հեղինակը (գրության ստացման ամսաթիվը, գրության համարը)** | **Առարկության, առաջարկության բովանդակությունը** | **Եզրակացություն** |
| **1** | **2** | **3** |
| **ՀՀ Տարածքային կառավարման և զարգացման նախարարություն** | Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության հաշվեկշռում գտնվող 1996թ. Արտադրության, USIAGWH596 մակնիշի մոտորանավակը արդյունավետ շահագործելու նպատակով Հայաստանի Հանրապետության տարածքային կառավարման և զարգացման նախարարությունը առաջարկում է այն տրամադրել Հայաստանի Հանրապետության արտակարգ իրավիճակների նախարարությանը: | Ընդունվել է |
| **ՀՀ բնապահպանության նախարարություն** | ՀՀ բնապահպանության նախարարությունն առաջարկում է տրանսպորտի, կապի և տեղեկատվական տեխնոլոգիաների նախարարության հաշվեկշռում գտնվող USIA72GWH596 մակնիշի մոտորանավակը տրամադրել բնապահպանության նախարարության <<Սևան>> ազգային պարկ>> ՊՈԱԿ-ին` հաշվի առնելով, որ ՊՈԱԿ-ի հաշվեկշռում գտնվող ՌՄ-376 նավը դանդաղաշարժ և ծախսատար է, իսկ լճում ձկան պաշարների ուսումնասիրության, գնահատման, միկրոկենսաբանական հետազոտությունների, լճից փորձանմուշների հավաքման և պահպանության միջոցառումների իրականացման համար անհրաժեշտ է ավելի արագաշարժ և ոչ ծախսատար լողամիջոց: Մոտորանավակի տրամադրման դեպքում հնարավոր կլինի դրա վրա տեղադրել էխոլոտ` նշված միջոցառումներն իրականացնելու համար: | Չի ընդուվել,  հաշվի առնելով որ, ՀՀ արտակարգ  իրավիճակների նախարարությանը մոտորանավակի տրամադրման դեպքում,  կնպասի Փրկարար ծառայության կողմից Սևանա լճի ջրային տարածքում տեղի ունեցած տարբեր դեպքերի օպերատիվ արձագանքմանը և փրկարարական աշխատանքների առավել արդյունավետ իրականացմանը: |
| **ՀՀ տնտեսական զարգացման և ներդրումների նախարարություն** | ՀՀ տնտեսական զարգացման և ներդրումների նախարարությունն իր գործառույթներն իրականացնելու շրջանակներում մոտորանավակ շահագործելու նպատակահարմարություն չի տեսնում։ | Ընդունվել է |
| **ՀՀ արտակարգ**  **իրավիճակների նախարարություն** | Արտակարգ իրավիճակների նախարարության Փրկարար ծառայության Գեղարքունիքի մարզային փրկարարական վարչության հատուկ ջրափրկարարական ջոկատի կողմից տարվա բոլոր եղանակներին իրականացվում է շուրջօրյա ծառայություն: Հայաստանի Հանրապետությունում այն միակ մասնագիտացված ստորաբաժանումն է, որի գործունեությունը ծանրաբեռնվում է հատկապես ամռան ամիսներին: Այդ ժամանակաշրջանում ուժեղացված հերթապահություն է իրականացվում Սևանի թերակղզու հանգստյան գոտու տարածքում, Լճափ համայնքի ափամերձ հատվածում և Ծովինար համայնքի տարածքում, ինչպես նաև՝ երեք հանրային լողափերում: Միաժամանակ անհրաժեշտության դեպքում ջրափրկարարներն արձագանքում են նաև ՀՀ մյուս մարզերի ջրային տարածքներում տեղի ունեցած պատահարներին:  2016-2018 թվականների ընթացքում հատուկ ջրափրկարարական ջոկատի կողմից Սևանա լճի տարածքում արձագանքվել է 95 ջրափրկարարական դեպքի, որի ընթացքում փրկվել է 67 մարդու կյանք, ջրասուզակների կողմից ջրից դուրս է բերվել 26 դի: Արտակարգ իրավիճակների նախարարի հրամանով Սևանա լճի տարածքում տարբեր գերատեսչությունների կողմից կազմակերպված միջոցառումների ընթացքում անվտանգության ապահովման նպատակով 153 օր իրականացվել է հերթապահություն:  1996 թվականի արտադրության «Capri» մակնիշի մոտորանավակը համաձայն Տրանսպորտի, կապի և տեղեկատվական տեխնոլոգիաների նախարարության հետ ձեռք բերված բանավոր համաձայնության՝ 2018 թվականի դեկտեմբերի 12-ին Արտակարգ իրավիճակների նախարարության փրկարար ծառայության Գեղարքունիքի մարզային փրկարարական վարչության թիվ 30 հատուկ ջրափրկարարական ջոկատի կենտրոնական կայան է տեղափոխվել և ի պահ է ընդունվել:  Ելնելով այն հանգամանքից, որ ԱԻՆ Փրկարար ծառայության Գեղարքունիքի մարզային փրկարարական վարչության թիվ 30 հատուկ ջրափրկարարական ջոկատը հանդիսանում է տարածքում միակ մասնագիտացված ստորաբաժանումը և ջրափրկարարները Սևանա լճում իրականացնում են ամենօրյա փրկարարական աշխատանքներ, ուստի մոտորանավակի տրամադրումը Փրկարար ծառայությանը կնպաստի Սևանա լճի ջրային տարածքում տեղի ունեցած տարբեր դեպքերի օպերատիվ արձագանքմանը և փրկարարական աշխատանքների առավել արդյունավետ իրականացմանը: | Ընդունվել է |
| **ՀՀ քաղաքաշինության, տեխնիկական եվ հրդեհային անվտանգության տեսչական մարմին** | ՀՀ տրանսպորտի, կապի և տեղեկատվական տեխնոլոգիաների նախարարության հաշվեկշռում գտնվող 1996թ. արտադրության USIAGWH596 մակնիշի մոտորանավակի հետագա շահագործումը մեր գերատեսչության կողմից գտնում ենք ոչ նպատակահարմար, քանի որ ՀՀ տրանսպորտային տեսչության կողմից իրականացվող ինքնագնաց ճանապարհաշինարարական մեքենաների և մեխանիզմների, ջրային, երկաթուղային տրանսպորտային միջոցների կադաստրի վարման գործընթացը այժմ ՀՀ տրանսպորտի, կապի և տեղեկատվական տեխնոլոգիաների նախարարության լիցենզավորման գործակալությանը վերապահված գործառույթ է: | Ընդուվել է ի գիտություն |
| **ՀՀ ոստիկանություն** | ՀՀ տրանսպորտի, կապի և տեղեկատվական տեխնոլոգիաների նախարարության հաշվեկշռում գտնվող 1996թ. արտադրության USIAGWH596 մակնիշի մոտորանավակի շահագործման վերաբերյալ Ձեր գրությունն ուսումնասիրվել է ՀՀ ոստիկանությունում, որի կապակցությամբ հայտնում եմ հետևյալը.  Ամառային հանգստի սեզոնի ընթացքում, ՀՀ քաղաքացիների, զբոսաշրջիկների, ինչպես նաև այլ պետություններից ժամանած պատվիրակությունների հանգիստն ու անվտանգությունն ապահովելու նպատակով ՀՀ ոստիկանության Գեղարքունիքի մարզային վարչության և ենթակա տարածքային վարչությունների կողմից Սևանա լճի վրա և ափամերձ տարածքներում կազմակերպվում և իրականացվում է շուրջօրյա ծառայություն: Բացի այդ, լճի վրա ավելացել է հանգստացողների կողմից անձնական մոտորանավակների, հեծանիվ-նավակների, ջրային օդանիվների շահագործումը, ինչի արդյունքում հասարակական կարգի և անվտանգության ապահովման նպատակով օգտագործվող ՀՀ ոստիկանության Գեղարքունիքի մարզային վարչության ջրային ոստիկանության հաշվեկշռում գտնվող լողամիջոցները բավարար չեն:  Ուստի, նշված մոտորանավակը ՀՀ ոստիկանության Գեղարքունիքի մարզային վարչության ջրային ոստիկանությանը տրամադրելու պարագայում, Սևանա լճի վրա և ափամերձ տարածքներում իրականացվող հասարակական կարգի և հասարակական անվտանգության ապահովման ծառայության արդյունավետությունը կբարձրանա:  Ելնելով վերոգրյալից խնդրում եմ Ձեր հանձնարարականը հնարավորության սահմաններում հատկացնել ՀՀ ոստիկանությանը: | Չի ընդուվել,  հաշվի առնելով որ, ՀՀ արտակարգ  իրավիճակների նախարարությանը մոտորանավակի տրամադրման դեպքում,  կնպասի Փրկարար ծառայության կողմից Սևանա լճի ջրային տարածքում տեղի ունեցած տարբեր դեպքերի օպերատիվ արձագանքմանը և փրկարարական աշխատանքների առավել արդյունավետ իրականացմանը: |